wannaphong/clean_thaiwikipedia huggingface dataset:
# อวยพรศรี เชาวลิต
อวยพรศรี เชาวลิต (เกิด 30 มกราคม พ.ศ. 2508)  ปัจจุบันดำรงตำแหน่งสมาชิกสภาผู้แทนราษฎรจังหวัดนครศรีธรรมราช เขต 9 สังกัดพรรคประชาธิปัตย์ และประธานสภาสตรีอำเภอท่าศาลา

 ประวัติ 
อวยพรศรี เกิดเมื่อวันที่ 30 มกราคม พ.ศ. 2508 ที่อำเภอท่าศาลา จังหวัดนครศรีธรรมราช ด้านครอบครัวสมรสกับนายอภินันท์ เชาวลิต นายกเทศมนตรีตำบลท่าศาลา มีบุตร 1 คน

สำเร็จการศึกษาระดับปริญญาตรี คณะบริหารธุรกิจ สาขาบริหารทรัพยากรมนุษย์ จากมหาวิทยาลัยราชภัฏนครศรีธรรมราช และระดับปริญญาโท คณะมนุษยศาสตร์ จากสถาบันเดียวกัน

 การทำงาน 
อวยพรศรี เคยเป็นสมาชิกสภาองค์การบริหารส่วนจังหวัดนครศรีธรรมราช เขตอำเภอท่าศาลา 3 สมัย และเป็นประธานสภาองค์การบริหารส่วนจังหวัดนครศรีธรรมราช ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช เขต 9 สังกัดพรรคประชาธิปัตย์ปชป.เปิดตัว 3 เลือดใหม่"ราชิต-อวยพรศรี-พิทักษ์เดช"ลงส.ส.นครศรีธรรมราชคนเมืองคนนับหมื่นฟังปราศรัย”มาดามเดียร์’ ปลุกเลือด ปชป.นครฯ เลือกคนทำงาน และได้รับเลือกตั้ง
 สมาชิกสภาผู้แทนราษฎร 
อวยพรศรี เชาวลิต ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๘, ๑๓ สิงหาคม ๒๕๖๗
# วัดทรงศิรินาวาส
วัดทรงศิรินาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปะเคียบ อำเภอคูเมือง จังหวัดบุรีรัมย์ ปัจจุบัน มีพระครูสิริบุญสาร เป็นเจ้าอาวาส

วัดทรงศิรินาวาสตั้งเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2480 ได้รับพระราชทานเขตวิสุงคามสีมากว้าง 8 เมตร ยาว 25 เมตร ได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2562
 
เมื่อครั้งสร้างอุโบสถได้พบใบเสมาหินทรายจำนวน 12 ชุด จากคำบอกเล่า สถานที่สร้างวัดแห่งนี้ เคยเป็นแหล่งชุมชนโบราณขนาดใหญ่ และได้มีการทำการแกะสลักหินทรายรูปใบเสมา อายุประมาณ 800 ปี

ใบเสมากลุ่มนี้ถูกเคลื่อนย้ายจากตำแหน่งเดิมเพียงเล็กน้อย มาปักล้อมรอบอุโบสถ มีลักษณะเป็นแบบแผ่นหินรูปกลีบบัว แบบแผ่นส่วนยอดโค้งมนหรือแหลม บางใบแกะสลักลวดลายรูปสถูปเจดีย์ธรรมจักรอยู่ตรงกลางใบ ที่โคนใบเสมาแกะสลักรูปกลีบบัว ใบเสมาทำจากหินทราย ใบเสมาแกะสลักลวดลายรูปหม้อน้ำหรือสถูปเจดีย์อยู่ตรงกลางใบและบางใบเสมาแกะสลักลวดลายรูปธรรมจักร รูประฆังหิน
# บ้านกรุ่นรัก
บ้านกรุ่นรัก เป็นละครโทรทัศน์เกาหลีใต้ ที่นำแสดงโดยจี จิน-ฮี, คิม จี-ซู, ซน นา-อึน และชเว มิน-โฮ ออกอากาศตอนแรกทางช่องเจทีบีซี เมื่อวันที่ 10 สิงหาคม 2024 ทุกวันเสาร์และอาทิตย์ เวลา 22.30 น. (เวลามาตรฐานเกาหลี)

 เรื่องย่อ 
เล่าเรื่องราวของ บย็อน มู-จิน ชายหนุ่มผู้ล้มละลายเมื่อหลายปีก่อน จนนำไปสู่การหย่าร้าง หลังจากนั้น 14 ปี บย็อน มู-จิน กลับมาปรากฏตัวต่อหน้า บย็อน มี-แร ลูกสาวและ กึม แอ-ย็อน อดีตภรรยาอีกครั้งในฐานะอภิมหาเศรษฐีผู้มั่งคั่ง

 นักแสดง 
 จี จิน-ฮี แสดงเป็น บย็อน มู-จิน
 ชเว มิน-โฮ แสดงเป็น นัม แท-พย็อง
 ยุน ซัน-ฮา แสดงเป็น บย็อน ฮย็อน-แจ
 ซน นา-อึน แสดงเป็น บย็อน มี-แร

 งานสร้าง 
 การเตรียมงาน 
เมื่อวันที่ 16 มิถุนายน 2023 Xports News รายงานว่า ละครเรื่องนี้เป็นละครแนวเมโลดราม่าผสมปริศนา เขียนบทโดยคิม ยอง-ยูน ผู้เขียนบทละครเรื่องวุ่นรักวันไนท์สแตนด์ และกำกับโดยคิม ดา-เย มีจำนวนทั้งสิ้น 12 ตอน

 การคัดเลือกนักแสดง 
ในวันทึ่ 16 มิถุนายน 2023 มีรายงานว่า จี จิน-ฮี, คิม จี-ซู, ซน นา-อึน และชเว มิน-โฮ ได้รับการติดต่อให้มาร่วมแสดงในละครเรื่องนี้ โดยทั้งสี่คนกำลังพิจารณาข้อเสนออยู่ ในเดือนถัดมา จี จิน-ฮี, คิม จี-ซู, ซน นา-อึน และชเว มิน-โฮ ได้ยืนยันการเข้าร่วมแสดงในละครเรื่องนี้

 ออกอากาศ 
มีกำหนดออกอากาศตอนแรกทางช่องเจทีบีซี ในวันที่ 10 สิงหาคม 2024 ทุกวันเสาร์และอาทิตย์ เวลา 22:30 น. (เวลามาตรฐานเกาหลี)
# ลาวเวียง
ลาวเวียง หรือ ลาวกลาง เป็นชื่อกลุ่มชาติพันธุ์ที่คนในใช้เรียกตนเองซึ่งได้ย้ายถิ่นฐานจากเมืองเวียงจันทน์ สาธารณรัฐประชาธิปไตยประชาชนลาว ชาวลาวเวียงมักจะลงท้ายคำต่าง ๆ ว่า "ตี้" จึงมีชื่อเรียกอีกชื่อว่า ลาวตี้ เมื่อชาวลาวเวียงอาศัยอยู่ในประเทศไทยจนกลายเป็นคนไทย ไม่ใช่ชาวลาวเช่นบรรพบุรุษรุ่นแรก จึงมีชื่อเรียกอีกชื่อหนึ่งคือ ไทยเวียง

ใน อักขราภิธานศรับท์ ของหมอบรัดเล ตีพิมพ์ครั้งแรกเมื่อ พ.ศ. 2416 เขียนไว้ว่า "ลาวเวียงจัน คือพวกลาวชาวเมืองเวียงจันที่บูราณเรียกเมืองศรีสัตนาคะนะหุตนั้น"

ลาวเวียงได้เคลื่อนย้ายเข้ามาสู่ประเทศไทยตั้งแต่ก่อนสมัยกรุงธนบุรีถึงธนบุรี ในจดหมายเหตุความทรงจำกรมหลวงนรินทรเทวีและพระราชวิจารณ์รัชกาลที่ 5 ระบุว่า ลาวจากเวียงจันทน์และเมืองใกล้เคียงสมัครใจอพยพมาตั้งถิ่นฐานที่สระบุรี ทัพกรุงธนบุรียึดเวียงจันทน์แล้วกวาดต้อนครัวเวียงจันทน์หลายหมื่นมาอยู่ใกล้กับพระนคร ตั้งถิ่นฐานที่สระบุรี ราชบุรี หัวเมืองตะวันตก จันทบุรี, บางยี่ขัน (เจ้านาย) และต่อมาโยกย้ายครั้งใหญ่ในสมัยพระบาทสมเด็จพระนั่งเกล้าเจ้าอยู่หัว เนื่องจากการก่อกบฏเจ้าอนุวงศ์เมื่อ พ.ศ. 2369 มีการต้อนผู้คนจากเมืองเวียงจันทน์และหัวเมืองลาวใกล้เคียงกลับมา ชาวลาวที่ย้ายถิ่นเข้ามา ถูกส่งไปยังเมืองต่าง ๆ ในเขตหัวเมืองชั้นใน พื้นที่หลักที่มีกลุ่มชาวลาวเวียงตั้งถิ่นฐาน บริเวณลุ่มน้ำภาคกลาง ได้แก่ ลุ่มน้ำท่าจีน ลุ่มน้ำแม่กลอง และลุ่มน้ำเพชรบุรี โดยกระจายอยู่ในจังหวัดสุพรรณบุรี นครปฐม เพชรบุรีและราชบุรี ต่อมามีชาวลาวบางส่วนเคลื่อนย้ายตามมาภายหลัง และตั้งถิ่นฐานกระจัดกระจายออกไปในจังหวัดกาญจนบุรี อุตรดิตถ์ อุทัยธานี นครราชสีมา ร้อยเอ็ด และมหาสารคาม

ปัจจุบันพบว่ามีกลุ่มลาวเวียงตั้งบ้านเรือน เช่น บ้านอรัญญิกในจังหวัดอยุธยา ในอำเภอพรหมบุรี จังหวัดสิงห์บุรี ตำบลทัพหลวง อำเภอบ้านไร่ จังหวัดอุทัยธานี อำเภอพนมทวน อำเภอบ่อพลอย และอำเภอเมืองกาญจนบุรี จังหวัดกาญจนบุรี อำเภอพนมสารคาม อำเภอสนามชัยเขต จังหวัดฉะเชิงเทรา เป็นต้น

อัตลักษณ์ของชาวลาวเวียงคือนับถือในพุทธศาสนาและเรื่องเหนือธรรมชาติควบคู่กัน มีงานหัตถกรรมสำคัญคือ ผ้าซิ่นตีนจก
# จาง ชื่อเต๋อ
จาง ชื่อเต๋อ  (เสียชีวิต ค.ศ. 1357)  เป็นน้องชายและขุนพลของจาง ชื่อเฉิงในช่วงปลายราชวงศ์หยวน การพิชิตดินแดนของเขาทำให้พี่ชายของเขามีอำนาจเพิ่มขึ้นอย่างมาก และการเสียชีวิตของเขาทำให้ราชสำนักของจาง ชื่อเฉิงเริ่มอ่อนแอลง

 ชีวิต 
จาง ชื่อเต๋อและพี่น้องของเขา คนหนึ่งคือจาง ชื่อเฉิง เป็นคนเรือให้กับราชวงศ์หยวนที่ผูกขาดเกลือ พี่น้องจางไม่พอใจกับหน้าที่ที่มากเกินไปและถูกลูกค้าที่ซื้อเกลือลักลอบนำเข้าของพี่น้องทั้งสองโกง พวกเขาและคนงานจึงจัดตั้งกลุ่มป้องกันตนเองขึ้นปกป้องจาง ชื่อเฉิง ใน ค.ศ. 1353 ความโกลาหลที่พวกเขาสร้างขึ้นโดยการเผาบ้านของบุคคลสำคัญกดดันพวกเขาให้ก่อกบฏ การกบฏของชื่อเฉิงแพร่กระจายอย่างรวดเร็วจนเกือบจะถูกทำลายโดยแม่ทัพหยวน โทคโตอาในเก่าหยู่ ในปลายปี 1355 จาง ชื่อเฉิงส่งจาง ชื่อเต๋อข้ามแม่น้ำแยงซีเพื่อวางแผนการเดินทางสำรวจ จาง ชื่อเต๋อยึดเมืองฉางฉูในเดือนกุมภาพันธ์ ค.ศ. 1356 และยึดเมืองซูโจวในเดือนมีนาคม ในเดือนเมษายน ชื่อเฉิงสถาปนาเมืองซูโจวเป็นเมืองหลวง ซึ่งเขาได้อยู่ที่นั่นจนกระทั่งเสียชีวิต จาง ชื่อเฉิงยังคงยึดครองดินแดนทั้งทางตะวันออกของเมืองฉางโจวและเข้าไปในมณฑลเจ้อเจียงทางตอนเหนือ อย่างไรก็ตาม เขาถูกบังคับให้ถอนตัวจากหางโจวหลังจากเข้าเมืองในฤดูร้อนปี 1356 การพิชิตเหล่านี้ทำให้ระบอบการปกครองของจาง ชื่อเฉิงแข็งแกร่งขึ้น แต่ยังทำให้เขาขัดแย้งกับจู หยวนจางผู้ก่อตั้งราชวงศ์หมิงในอนาคตอีกด้วย

 การเสียชีวิตและผลหลังจากนั้น 
จาง ชื่อเต๋อถูกจู หยวนจางจับตัวไประหว่างการต่อสู้ที่ท่าเรือฝูซานในฤดูร้อนปี ค.ศ. 1357 จูพยายามใช้เขาเป็นเครื่องต่อรองเพื่อให้ได้ข้อตกลงที่ดีกับจาง ชื่อเฉิง แต่ชื่อเต๋อส่งจดหมายถึงพี่ชายของเขาโดยบอกว่าอย่ายอมแพ้และถ้าจำเป็นให้ยอมจำนนต่อราชวงศ์หยวนแทน จากนั้นจาง ชื่อเต๋อก็อดอาหารจนตายในขณะที่ถูกจองจำ

การเสียชีวิตของจาง ชื่อเต๋อทำให้ช่วงการขยายตัวของระบอบการปกครองของชื่อเฉิงสิ้นสุดลง ตั้งแต่นั้นเป็นต้นมา ชื่อเฉิงมีท่าทีเฉยเมยต่อการปกครอง ซึ่งเห็นได้จากการยอมจำนนต่อราชวงศ์หยวนในปลายปี 1357 เพื่อแลกกับการได้รับการยกเว้นจากการโจมตีของหยวน จาง ชื่อเฉิงได้ส่งข้าวสารถึง 150,000 หยิบมือ ไปยังเมืองหลวงของหยวน ต้าตูทุกปี โดยขาดการนำทัพที่แข็งแกร่งของชือเต๋อ กองทัพของชื่อเฉิงเริ่มมีระเบียบวินัยหย่อนยาน และรัฐบาลขาดการบังคับใช้กฎหมาย กลายเป็นการปกครองที่เสื่อมโทรมซึ่งมีความเสี่ยงมากขึ้น รัฐบาลถูกครอบงำโดยน้องชายคนสุดท้องของจาง ชื่อเฉิง คือจาง ชื่อซิงซึ่งเป็นผู้บัญชาการทหาร และลูกเขยของเขาพาน ยฺเหวียนเชา ซึ่งทั้งสองมีอุปนิสัยเสื่อมทราม พัฒนาการเหล่านี้มีส่วนทำให้จาง ชื่อเฉิงพ่ายแพ้ต่อจู หยวนจางในที่สุด เคียงข้างจาง ชื่อซิง มีนายพลหลี่ โป่เชิง, ลวี เจิน, และซู อี ที่ยังคงรับใช้จาง ชื่อเฉิง แม้ว่ากษัตริย์ของพวกเขาจะมีท่าทีเฉยเมยก็ตาม
# ยูฟ่าซูเปอร์คัพ 2024
ยูฟ่าซูเปอร์คัพ 2024 เป็นครั้งที่ 49 ของ ยูฟ่าซูเปอร์คัพ,  ครั้งที่ 48 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก กับ ยูฟ่ายูโรปาลีก. ซึ่งจะลงเล่นที่ สนามกีฬาแห่งชาติ ใน วอร์ซอ, โปแลนด์, ในวันที่ 14 สิงหาคม ค.ศ. 2024. ได้มีการแข่งขันโดยสโมสรจากสเปน เรอัลมาดริด, ชนะเลิศของ ยูฟ่าแชมเปียนส์ลีก ฤดูกาล 2023–24, และสโมสรจากอิตาลี อาตาลันตา, ชนะเลิศของ ยูฟ่ายูโรปาลีก ฤดูกาล 2023–24.

สโมสร
สโมสรการเข้ารอบการแข่งขันล่าสุด (ตัวหนาคือชนะเลิศ) เรอัลมาดริดชนะเลิศของ ยูฟ่าแชมเปียนส์ลีก ฤดูกาล 2023–248 (1998, 2000, 2002, 2014, 2016, 2017, 2018, 2022) อาตาลันตาชนะเลิศของ ยูฟ่ายูโรปาลีก ฤดูกาล 2023–24ไม่เคย

นัด

รายละเอียด
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร.

 GK 1  ตีโบ กูร์ตัวRB 2  ดานิ การ์บาฆัล (กัปตัน)   CB 3  แอแดร์ มีลีเตาCB 22 อันโทนีโอ รือดีเกอร์LB 23 แฟร์ล็อง แมนดีCM 8  เฟเดริโก บัลเบร์เดCM 14 โอเรเลียง ชัวเมนีRW 11 โรดรีกู   AM 5  จูด เบลลิงงัม    LW 7  วีนีซียุส ฌูนีโยร์    CF 9  กีลียาน อึมบาเป   ผู้เล่นสำรอง:GK 13 อันดรีย์ ลูนินGK 26 ฟรัน กอนซาเลซDF 18 เฆซุส บาเยโฆDF 20 ฟรัน การ์ซิอาDF 31 ฆาโกโบ ราโมนMF 6  เอดัวร์โด กามาวีงกาMF 10 ลูกา มอดริช   MF 15 อาร์ดา กือแลร์   MF 17 ลูกัส บัซเกซ   MF 19 ดานิ เซบาโยส   MF 21 บราฮิม ดิแอซ   FW 16 เอ็งดรีกีผู้จัดการทีม: การ์โล อันเชลอตตี300px GK 1  ฮวน มุสโซCB 19 เบรัต ฌิมซิตี  CB 4  อิซัก ไฮเอน   CB 23 เซอัด กอลาชินัตส์   RM 77 ดาวีเด ซัปปากอสตา   CM 15 มาร์เติน เดอ โรน (กัปตัน)CM 13 เอแดร์ซอน  LM 22 มัตเตโอ รุจเจรีAM 8  มาริออ ปาชาลิช   CF 17 ชาร์เลอ เดอ เกเตอลาเรอ   CF 11 อะเดโมลา ลุกแมนผู้เล่นสำรอง:GK 29 มาร์โก คาร์เนเซคคีGK 31 ฟรันเชสโก รอสซีDF 5  เบน ก็อดฟรีย์   DF 20 มิตเชล บักเกอร์   DF 27 มาร์โก ปาเลสตรา   DF 40 ปิเอโตร โคมีDF 41 ปิเอโตร ตอร์นากีMF 6  อิบราฮิม ซูเลมานาMF 25 เฟเดรีโก คัสซาMF 44 อัลแบร์โต มันโซนี   FW 32 มาเตโอ เรเตกี   FW 45 โดมินิค วาวาสโซรีผู้จัดการทีม: จิอัน ปิเอโร กัสเปรินี

ผู้เล่นยอดเยี่ยมประจำนัด:
จูด เบลลิงงัม (เรอัลมาดริด)

ผู้ช่วยผู้ตัดสิน:
Stéphane De Almeida (สวิตเซอร์แลนด์)
Jonas Erni (สวิตเซอร์แลนด์)
ผู้ตัดสินที่สี่:
Mykola Balakin (ยูเครน)
ผู้ช่วยผู้ตัดสินใช้วีดิทัศน์:
Bastian Dankert (เยอรมนี)
ผู้ช่วยของผู้ช่วยผู้ตัดสินใช้วีดิทัศน์:
Fedayi San (สวิตเซอร์แลนด์)
Christian Dingert (เยอรมนี)
กติกาการแข่งขัน
90 นาที
ต่อเวลาพิเศษอีก 30 นาที ถ้ายังเสมอกัน
ตัดสินด้วยการยิงลูกโทษ ถ้ายังเสมอกันอีก
ส่งชื่อผู้เล่นสำรองได้ 12 คน
เปลี่ยนตัวผู้เล่นสูงสุดได้ห้าคน โดยอนุญาตให้เปลี่ยนผู้เล่นคนที่หกได้ในช่วงต่อเวลาพิเศษ

ดูเพิ่ม
ยูฟ่าแชมเปียนส์ลีก นัดชิงชนะเลิศ 2024
ยูฟ่ายูโรปาลีก นัดชิงชนะเลิศ 2024
ยูฟ่ายูโรปาคอนเฟอเรนซ์ลีก นัดชิงชนะเลิศ 2024
ยูฟ่าวิเมนส์แชมเปียนส์ลีก นัดชิงชนะเลิศ 2024

หมายเหตุ
# อะโซร์สแอร์ไลน์
อะโซร์สแอร์ไลน์  หรือชื่อเดิม ซาตาอิงตือร์นาซียูนัล  เป็นสายการบินสัญชาติโปรตุเกส ที่มีฐานการบินหลักที่ท่าอากาศยานฌูเวา เปาลูที่ 2 และมีสำนักงานใหญ่ในปงตาแดลกาดา เกาะเซามีแกล ของอะโซร์ส สายการบินให้บริการเที่ยวบินสู่จุดหมายระหว่างประเทศ 20 แห่ง และเป็นสายการบินลูกของซาตาแอร์อาโซรึช

จุดหมายปลายทาง
อะโซร์สแอร์ไลน์ให้บริการเที่ยวบินภายในประเทศตามกำหนดการจากหมู่เกาะอะโซร์สแอร์ไลน์ไปยังหมู่เกาะมาเดราและโปรตุเกสแผ่นดินใหญ่ รวมถึงเที่ยวบินระหว่างประเทศจากอะโซร์สแอร์ไลน์สู่จุดหมายปลายทางในแอฟริกา ยุโรป และอเมริกาเหนือ รวมถึงเที่ยวบินเช่าเหมาลำ เที่ยวบินภายในภูมิภาคอะโซร์สจะดำเนินการโดยซาตาแอร์อาโซรึช บริษัทแม่

ข้อตกลงการบินร่วม
อะโซร์สแอร์ไลน์มีข้อตกลงการบินร่วมกับสายการบินต่าง ๆ ดังต่อไปนี้:

แอร์ฟรานซ์
ตัปแอร์ปูร์ตูกัล
เวสต์เจ็ต

ข้อตกลงระหว่างสายการบิน
อะโซร์สแอร์ไลน์มีข้อตลงกับสายการบินต่าง ๆ ดังต่อไปนี้:

อะแลสกาแอร์ไลน์
เจ็ตบลูแอร์เวย์
พอร์เตอร์แอร์ไลน์
ซาตาแอร์อาโซรึช

ฝูงบิน
ฝูงบินปัจจุบัน
thumb|right|แอร์บัส เอ320นีโอของอะโซรส์แอร์ไลน์
thumb|แอร์บัส เอ321แอลอาร์ของอะโซรส์แอร์ไลน์
ณ เดือนสิงหาคม ค.ศ. 2024 อะโซร์สแอร์ไลน์มีเครื่องบินประจำการในฝูงบินดังนี้:

+ ฝูงบินของอะโซร์สแอร์ไลน์เครื่องบินประจำการคำสั่งซื้อผู้โดยสารหมายเหตุCYรวมแอร์บัส เอ320-2003——168168แอร์บัส เอ320นีโอ2——1681683—16174190 2—16170186รวม10—

อะโซร์สแอร์ไลน์มีอายุฝูงบินเฉลี่ย 8.7 ปี

ฝูงบินในอดีต
thumb|แอร์บัส เอ310-300 ของอะโซรส์แอร์ไลน์ในอดีต ในลวดลายซาตาอิงเตร์นาซีโยนัล
อะโซร์สแอร์ไลน์เคยให้บริการเครื่องบินดังต่อไปนี้:

+ ฝูงบินในอดีตของอะโซร์สแอร์ไลน์ เครื่องบิน จำนวน เริ่มประจำการ ปละประจำการแอร์บัส เอ310-300319992018แอร์บัส เอ330-200120162018โบอิง 737-300319952005โบอิง 737-400220012005
# โจว ลู่ลู่
โจว ลู่ลู่ (19 มีนาคม ค.ศ. 1988 –) เป็นนักยกน้ำหนักชาวจีน

 อาชีพ 
เมื่อวันที่ 13 พฤศจิกายน ค.ศ. 2011 เธอได้รับรางวัลเหรียญทองในรุ่นซูเปอร์เฮฟวีเวตหญิง และสร้างสถิติโลกรวม 328 กิโลกรัมในท่าสแนตช์และคลีนแอนด์เจิร์กในการแข่งยกน้ำหนักชิงแชมป์โลกที่ปารีส ประเทศฝรั่งเศส

เธอได้รับรางวัลเหรียญทองในการแข่งโอลิมปิกฤดูร้อน 2012 ในรุ่น 75 กิโลกรัม หญิง โดยยกน้ำหนักได้รวม 333 กก. ซึ่งนับเป็นสถิติโลกใหม่
# ฌูว์เลียง ปอล
ฌอร์ฌ ฌูว์เลียง ปอล (เกิดวันที่ 7 มกราคม ค.ศ. 1996) เป็นผู้เล่นแบดมินตันชาวมอริเชียส ปอลเข้าแข่งขันในแอฟริกาเกมส์เยาวชน 2014 และชนะเหรียญทอง 3 เหรียญในรายการเดี่ยว เขาเป็นส่วนหนึ่งของทีมชาติที่ชนะเหรียญทองในแอฟริกันเกมส์ 2015 ปอลชนะตำแหน่งชายเดี่ยวในการแข่งขันชิงแชมป์แอฟริกา 2018 และ 2020

เขาเข้าแข่งขันในกีฬาเครือจักรภพ 2014, 2018 และ 2022 ปอลได้เหรียญทองในประเภทชายคู่ เหรียญเงินในประเภทเดี่ยว และเหรียญทองแดงในประเภทคู่ผสมในแอฟริกันเกมส์ 2019
# ขงจื่อเจีย-ยฺหวี่
ขงจื่อเจีย-ยฺหวี่  แปลว่า คำสอนในสำนักของขงจื๊อ หรือ คำสอนในครอบครัวของขงจื๊อ เป็นหนังสือรวมคำสอนของขงจื๊อ เขียนขึ้นในฐานะภาคผนวกของหลุน-ยฺหวี่

หนังสือชื่อขงจื่อเจีย-ยฺหวี่ มีมาตั้งแต่ช่วงต้นยุคราชวงศ์ฮั่น (206 ปีก่อนคริสตกาล–ค.ศ. 220) เป็๋นอย่างน้อย และปรากฏในอี้เหวินจื้อ (藝文志) บรรณานุกรมหลวงในศตวรรษที่ 1 โดยมี 27 ม้วนหนังสือ อย่างไรก็ตามก็มีขงจื่อเจีย-ยฺหวี่ ฉบับที่มีอยู่ในปัจจุบันเป็นฉบับที่รวบรวมโดยอองซก (ค.ศ. 195–256) ขุนนางและบัณฑิตของรัฐวุยก๊กในยุคสามก๊ก และประกอบด้วย 10 ม้วนหนังสือและ 44 บรรพ

นักวิชาการชาวจีนได้สรุปมาเป็นเวลานานว่าขงจื่อเจีย-ยฺหวี่ ฉบับที่มีอยู่ในปัจจุบันนั้นเป็นงานปลอมแปลงในศตวรรษที่ 3 โดยอองซก โดยไม่มีส่วนเกี่ยวข้องกับขงจื่อเจีย-ยฺหวี่ ต้นฉบับที่มีชื่อเหมือนกัน แต่ข้อสรุปนี้ถูกล้มล้างด้วยการค้นพบทางโบราณคดีของสุสานสมัยราชวงศ์ฮั่นตะวันตกที่ติ้งโจว (55 ปีก่อนคริสตกาล) และซฺวางกู่ตุย (165 ปีก่อนคริสตกาล)

ขงจื่อเจีย-ยฺหวี่ มีการแปลเป็นภาษาไทย 2 ครั้ง ครั้งแรกแปลในชื่อภาษาไทยว่า ขงจื๊อ ฉบับปราชญ์ชาวบ้าน แปลโดยอธิคม สวัสดิญาณ ตีพิมพ์ครั้งแรกในปี พ.ศ. 2540 ครั้งที่สองแปลในชื่อภาษาไทยว่า ขงจื่อเจียอี่ว์ ปกิณกคดีขงจื่อ แปลโดยชัชชล ไทยเขียว ตีพิมพ์ครั้งแรกในปี พ.ศ. 2567
# เรือพิฆาตติดขีปนาวุธนำวิถี
เรือพิฆาตติดขีปนาวุธนำวิถี (DDG) เป็นชั้นของเรือพิฆาตที่มีอาวุธหลักเป็นขีปนาวุธนำวิถีเพื่อให้สามารถป้องกันการโจมตีทางอากาศสำหรับกองเรือได้ มาตรฐานการกำหนดชื่อเรือของเนโตสำหรับเรือประเภทนี้คือ DDG ขณะที่เรือพิฆาตที่มีอาวุธหลักเป็นปืนหรือมีขีปนาวุธป้องกันการโจมตีทางอากาศจำนวนเล็กน้อยเพียงพอสำหรับการป้องกันจุดเล็ก ๆ จะถูกกำหนดชื่อเป็น DD แต่ละประเทศมีการใช้การกำหนดชื่อเรือพิฆาตด้วยตัวอักษร D ในหมายเลขระบุเรือแตกต่างกันไป

เรือพิฆาตติดขีปนาวุธในปัจจุบันมักมีฐานยิงในแนวดิ่ง บางลำมีระบบอาวุธแบบบูรณาการ เช่น ระบบการรบเอจีสของสหรัฐอเมริกา และอาจถูกนำไปใช้ในบทบาทป้องกันขีปนาวุธวิถีโค้งสำหรับกองทัพเรือที่ไม่ได้ใช้งานเรือลาดตระเวนอีกต่อไป นอกจากนี้เรือหลายลำยังเป็นเรืออเนกประสงค์ที่ปฏิบัติการต่อต้านเป้าหมายบนพื้นผิวด้วยขีปนาวุธพื้นสู่พื้นและปืนใหญ่เรือ และสงครามต่อต้านเรือดำน้ำด้วยตอร์ปิโดและเฮลิคอปเตอร์

 เรือพิฆาตติดขีปนาวุธนำวิถีที่ใช้งานในปัจจุบัน 
thumb|300x300px|เอชเอ็มเอเอส บริสเบน ราชนาวีออสเตรเลีย

 ราชนาวีออสเตรเลีย 

 เรือพิฆาตชั้นโฮบาร์ต

 ราชนาวีแคนาดา 

 เรือพิฆาตชั้นริเวอร์ (2030s)

 กองทัพเรือกองทัพปลดปล่อยประชาชน 

 เรือพิฆาตชั้นไทป์ 055
 เรือพิฆาตชั้นไทป์ 052D
 เรือพิฆาตชั้นไทป์ 052C
 เรือพิฆาตชั้นไทป์ 052B
 เรือพิฆาตชั้นไทป์ 051C
 เรือพิฆาตชั้นไทป์ 051B
 เรือพิฆาตชั้นซอฟเรเมนนี

 กองทัพเรือสาธารณรัฐจีน 

 เรือพิฆาตชั้นคีลัง (อดีตคือชั้นคิดด์)

 กองทัพเรือฝรั่งเศส 

 เรือพิฆาตชั้นฮอร์ไรซัน

 กองทัพเรืออินเดีย 

 เรือพิฆาตชั้นวิสาขะปัตนัม
 เรือพิฆาตชั้นโกลกาตา
 เรือพิฆาตชั้นเดลลี
 เรือพิฆาตชั้นราชปัก

alt=Commissioning of INS Kochi|thumb|300x300px|เรือพิฆาตชั้นโกลกาตา กองทัพเรืออินเดีย

 กองทัพเรืออิตาลี 

 เรือพิฆาตชั้นดูรันด์เดอลาเพนเน
 เรือพิฆาตชั้นฮอร์ไรซัน

 กองกำลังป้องกันตนเองทางทะเลญี่ปุ่น 

เรือพิฆาตชั้นมายะ
 เรือพิฆาตชั้นอาตาโงะ
 เรือพิฆาตชั้นคงโง
เรือพิฆาตชั้นฮาตากาเซะ

 กองทัพเรือสาธารณรัฐเกาหลี 

 เรือพิฆาตชั้นเซจงมหาราช
 เรือพิฆาตชั้นเคดีดีเอ็กซ์

 ราชนาวี 

 เรือพิฆาตชั้นไทป์ 45
 เรือพิฆาตชั้นไทป์ 83

 กองทัพเรือรัสเซีย 
 เรือพิฆาตชั้นซอฟเรเมนนี
 เรือพิฆาตชั้นอูดาลอย

 กองทัพเรือสเปน 

 เรือพิฆาตชั้นอัลวาโรเดอบาซาน

 กองทัพเรือตุรกี 

 เรือพิฆาตชั้นทีเอฟ-2000

 กองทัพเรือสหรัฐอเมริกา 
 เรือพิฆาตชั้นอาร์ลีเบิร์ก
 เรือพิฆาตชั้นซุมวอลท์
 อ้างอิง
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดนนทบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนนทบุรี และอำเภอปากเกร็ด (เฉพาะตำบลบางตลาด)

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางกรวย, อำเภอบางใหญ่, อำเภอไทรน้อย, อำเภอบางบัวทอง และอำเภอปากเกร็ด (ยกเว้นตำบลบางตลาด)
# แบทเทิลฟอร์เทอร์รา
แบทเทิลฟอร์เทอร์รา  เป็นภาพยนตร์แอนิเมชันอเมริกันที่ออกฉายในปี พ.ศ. 2550 ผลิตโดย สนู๊ต ตูนส์ และไอเอ็ม โกลบอล กำกับโดย อริสโตเมนิส ซิรบาส และแสดงนำโดย อีวาน ราเชล วูด, ลูค วิลสัน, ไบรอัน ค็อกซ์ และเจมส์ การ์เนอร์

 ตัวละครและเสียงพากย์ 

 อีวาน ราเชล วูด รับบท มาลา (Mala)
 ลูค วิลสัน รับบท เจมส์ "จิม" สแตนตัน (James "Jim" Stanton)
 ไบรอัน ค็อกซ์ รับบท เจเนรัล เฮมเมอร์ (General Hemmer)
 เจมส์ การ์เนอร์ รับบท โดรอน (Doron)
 คริส อีแวนส์ รับบท สจวร์ต สแตนตัน (Stewart Stanton)
 แดนนี โกลเวอร์ รับบท เพรซิเดนท์ เฉิน (President Chen)
 อแมนดา พีท รับบท มาเรีย มอนเตซ (Maria Montez)
 เดวิด ครอส รับบท กิดดี (Giddy)
 จัสติน ลอง รับบท เซนน์ (Senn)
 เดนนิส เควด รับบท โรเวน (Roven)
 มาร์ก แฮมิลล์ รับบท เอลเดอร์ ออริน (Elder Orin)
 ทิฟฟานี เบรวาร์ด รับบท Singer Soloist
 แดนนี เทรโฮ รับบท เอลเดอร์ เบรูม (Elder Berum)
 ฟิล ลามาร์ รับบท Fabric Merchant
 ลาเรน นิวแมน รับบท Toy Merchant
 รอน เพิร์ลแมน รับบท เอลเดอร์ วอริน (Elder Vorin)

 การตอบรับ 
รอตเทนโทเมโทส์รายงานว่าร้อยละ 49 ของผู้วิจารณ์ 94 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.52 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 19 คน
# ระบบการรบเอจีส
ระบบการรบเอจีส เป็นระบบอาวุธทางเรือแบบบูรณาการของสหรัฐอเมริกา ซึ่งใช้คอมพิวเตอร์และเรดาร์ในการติดตามและนำทางอาวุธเพื่อทำลายเป้าหมายของศัตรู ระบบนี้ถูกพัฒนาโดยหน่วยงาน Missile and Surface Radar Division ของบริษัท RCA และปัจจุบันผลิตโดยบริษัทล็อกฮีด มาร์ติน

เริ่มแรกระบบนี้ถูกใช้โดยกองทัพเรือสหรัฐฯ แต่ในปัจจุบันระบบเอจีส ได้ถูกใช้งานโดยกองกำลังป้องกันตนเองทางทะเลของญี่ปุ่น กองทัพเรือสเปน กองทัพเรือนอร์เวย์ กองทัพเรือสาธารณรัฐเกาหลี และราชนาวีออสเตรเลีย นอกจากนี้ยังมีแผนที่จะใช้งานโดยราชนาวีแคนาดาอีกด้วย ณ ปี 2022 มีเรือที่ติดตั้งระบบ Aegis ทั้งหมด 110 ลำ และมีแผนติดตั้งเพิ่มเติมอีก 71 ลำ

 นิรุกติศาสตร์ 
คำว่าเอจีส "Aegis" เป็นการอ้างอิงที่ย้อนกลับไปยังตำนานเทพเจ้ากรีก โดยมีความหมายถึง"โล่ป้องกัน" เนื่องจากเอจีสเป็นโล่ของเทพเจ้าซูส ซึ่งถูกสวมใส่โดยเทพีอะธีนา

 ภาพรวม 
thumb|400x400px|แผนภาพระบบการรบเอจีส
ระบบการรบเอจีส ประกอบด้วยคำสั่งและการควบคุมขั้นสูง ประกอบไปด้วยระบบอาวุธเอจีส (Aegis Weapon System หรือ AWS) ซึ่งเป็นระบบที่ตอบสนองอย่างรวดเร็ว ระบบการป้องกันภัยทางอากาศของเอจีส (Anti-Aircraft Warfare หรือ AAW) รวมทั้งระบบอาวุธระยะประชิดแฟลังซ์ หรือ CIWS และระบบยิงแนวตั้งมาร์ค 41 (Mark 41 Vertical Launch System หรือ Mk 41 VLS)

Mk 41 VLS มีหลายเวอร์ชันที่แตกต่างกันในขนาดและน้ำหนัก โดยมีความยาวสามขนาด ได้แก่ 209 นิ้ว (5.3 เมตร) สำหรับรุ่นป้องกันตัวเอง, 266 นิ้ว (6.8 เมตร) สำหรับรุ่นยุทธวิธี, และ 303 นิ้ว (7.7 เมตร) สำหรับโจมตี น้ำหนักเปล่าสำหรับโมดูล 8 เซลล์คือ 26,800 ปอนด์ (12,200 กิโลกรัม) สำหรับรุ่นป้องกันตัวเอง 29,800 ปอนด์ (13,500 กิโลกรัม) สำหรับรุ่นยุทธวิธี, และ 32,000 ปอนด์ (15,000 กิโลกรัม) สำหรับเวอร์ชันโจมตี ระบบนี้ยังรวมเอาระบบต่อต้านเรือดำน้ำ และขีปนาวุธโทมาร์ฮอร์กเข้าไว้ด้วย นอกจากนี้ยังมีการบูรณาการระบบตอร์ปิโดบนเรือและระบบปืนทางเรือ

หัวใจสำคัญของระบบเอจีส ประกอบด้วยเรดาร์ เอเอ็น/เอสพีวาย-1 ระบบควบคุมการยิง MK 99 ระบบควบคุมอาวุธ (Weapon Control System หรือ WCS) ชุดคำสั่งและการตัดสินใจ  และกลุ่มขีปนาวุธสแตนดาร์ด เช่น อาร์ไอเอ็ม-66 สแตนดาร์ด  อาร์ไอเอ็ม-156 สแตนดาร์ อีอาร์ และขีปนาวุธรุ่นใหม่อย่าง อาร์ไอเอ็ม-161 สแตนดาร์ด 3 ที่ออกแบบมาเพื่อต่อต้านภัยคุกคามจากขีปนาวุธแบบวิถีโค้ง นอกจากนี้ยังมีอาวุธที่พัฒนาต่อยอดจาก เอสเอ็ม-2 คือขีปนาวุธ อาร์ไอเอ็ม-174 สแตนดาร์ด อีอาร์เอเอ็ม ที่เริ่มใช้งานในปี 2013 ซึ่งเรือบางลำอาจจะไม่มีการติดตั้งทุกรุ่น อาวุธที่บรรจุบนเรือจะถูกปรับตามภารกิจที่ได้รับมอบหมาย 

ระบบการรบเอจีส ถูกควบคุมโดยเรดาร์เอเอ็น/เอสพีวาย-1 ซึ่งเป็นเรดาร์แบบสแกนอิเล็กทรอนิกส์สามมิติที่ทำงานแบบพาสซีฟและมีการตรวจจับและติดตามอัตโนมัติที่ทันสมัย เป็นที่รู้จักกันในนาม "เกราะของกองเรือ" เรดาร์เอสพีวายมีพลังงานสูง 6 เมกะวัตต์ สามารถทำหน้าที่ค้นหา ติดตาม และนำทางขีปนาวุธได้พร้อมกัน โดยสามารถติดตามเป้าหมายได้มากกว่า 100 เป้าหมายในระยะมากกว่า 100 ไมล์ทะเล (190 กม.). อย่างไรก็ตาม เรดาร์เอเอ็น/เอสพีวาย-1 ถูกติดตั้งในตำแหน่งที่ต่ำกว่าเรดาร์ เอเอ็น/เอสพีเอส-49 ซึ่งส่งผลให้มีขอบเขตเรดาร์ที่ลดลง

ระบบการรบเอจีส สื่อสารกับขีปนาวุธสแตนดาร์ดผ่านลิงก์ความถี่วิทยุ (RF) โดยใช้เรดาร์เอเอ็น/เอสพีวาย-1 สำหรับการอัปเดตเส้นทางกลางคอร์สและการนำทางขีปนาวุธในระหว่างการสู้รบ แต่ยังคงต้องใช้เรดาร์ควบคุมการยิงเอเอ็น/เอสพีจี-62 สำหรับการนำทางในช่วงสุดท้ายของการโจมตี ซึ่งหมายความว่าด้วยการจัดตารางการสกัดกั้นที่เหมาะสม สามารถโจมตีเป้าหมายจำนวนมากได้พร้อมกัน
# ท่านคานัน ปีศาจต๊อง บ๊องไม่มีใครเกิน
เป็นซีรีส์มังงะที่เขียนและวาดภาพประกอบโดย Nonco เริ่มลงพิมพ์เป็นตอนในนิตยสารมังงะโชเน็งโชเน็นแม็กกาซีนรายสัปดาห์ของสำนักพิมพ์โคดันชะเมื่อเดือนมิถุนายน พ.ศ. 2565 ในฉบับภาษาไทยได้แปลและตีพิมพ์โดยสำนักพิมพ์ฟีนิกซ์ ซีรีส์อนิเมะทางโทรทัศน์ที่ผลิตโดยสตูดิโอไค มีกำหนดออกอากาศในปี พ.ศ. 2569

 สื่อ 
 มังงะ 
ท่านคานัน ปีศาจต๊อง บ๊องไม่มีใครเกินเขียนและวาดภาพประกอบโดย Nonco เริ่มลงพิมพ์เป็นตอนในนิตยสารมังงะแนวโชเน็งโชเน็นแม็กกาซีนรายสัปดาห์ของสำนักพิมพ์โคดันชะ เมื่อวันที่ 1 มิถุนายน พ.ศ. 2565 ตอนต่างๆ ในซีรีส์ได้รับการรวบรวมเป็น 8 เล่ม ณ เดือนพฤศจิกายน พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยในวันที่ 19 กรกฎาคม พ.ศ. 2566

 อนิเมะ 
มีการประกาศดัดแปลงเป็นซีรีส์อนิเมะทางโทรทัศน์ เมื่อวันที่ 15 เมษายน พ.ศ. 2568 เรื่องนี้ได้ผลิตขึ้นโดยสตูดิโอไคและมีกำหนดออกอากาศในปี พ.ศ. 2569
# ของขวัญเพื่อคนที่คุณเกลียด
ของขวัญเพื่อคนที่คุณเกลียด  เป็นละครโทรทัศน์ไทยปี 2562 นำแสดงโดยโทนี่ รากแก่น, สรัลชนา อภิสมัยมงคล, นภสร วีระยุทธวิไล, จิรกิตติ์ ถาวรวงศ์, ทิพนารี วีรวัฒโนดม, ชัชชวิศ เตชะรักษ์พงศ์, พัทธดนย์ จันทร์เงิน, สันติสุข พรหมศิริ และรฐา โพธิ์งาม ดัดแปลงมาจากเรื่องสั้นสยองขวัญเรื่อง "ร้านของขวัญเพื่อคนที่คุณเกลียด" ในหนังสือการ์ตูนแนวสยองขวัญชุด "My Mania 2" (2557) โดยเอกสิทธิ์ ไทยรัตน์ ละครเรื่องนี้เล่าเรื่องราวของสารวัตรหนุ่มที่ต้องไขคดีปริศนาที่เกี่ยวข้องกับร้านค้าลึกลับแห่งหนึ่งที่มีการขาย "ของขวัญ" สำหรับคนที่ลูกค้าเกลียด

ผลิตโดยจีเอ็มเอ็มทีวี ร่วมกับ Nar-ra-tor กำกับการแสดงโดยสโรช น่วมสำราญ เป็นหนึ่งในละครสิบสามเรื่องที่จีเอ็มเอ็มทีวี เปิดตัวในปี 2562 ภายใต้โปรเจกต์ "Wonder Th13teen" เมื่อวันที่ 5 พฤศจิกายน 2561 ออกอากาศตอนแรกทางช่องวัน 31 และไลน์ทีวี เมื่อวันที่ 18 ตุลาคม 2562 โดยออกอากาศทุกวันศุกร์ เวลา 22:30 น. และ 23:30 น. (เวลามาตรฐานไทย) ตามลำดับ ออกอากาศตอนสุดท้ายเมื่อวันที่ 20 ธันวาคม 2562

 เรื่องย่อ 
ละครเรื่องนี้บอกเล่าเรื่องราวของ ชัช (โทนี่ รากแก่น) ตำรวจหนุ่มผู้สืบสวนคดีฆาตกรรมที่เกี่ยวข้องกับร้านค้าลึกลับชื่อ "ร้านของขวัญเพื่อคนที่คุณเกลียด" ซึ่งขายของขวัญที่สามารถทำร้ายคนที่ผู้ซื้อเกลียดชังได้

 นักแสดง 
 นักแสดงหลัก 
 โทนี่ รากแก่น แสดงเป็น ชัช ภักดีไทย
 สรัลชนา อภิสมัยมงคล แสดงเป็น ปราง
 ทิพนารี วีรวัฒโนดม รับบท เบลล์